فریڈ ہوئل

سر فریڈ ہوئل ایف آر ایس (24 جون 1915 – 20 اگست 2001) ایک انگریز ماہر فلکیات جو بنیادی طور پر اپنے نظریۂ تاریک جوہری ترکیب سے جانا جاتا ہے، بلکہ دیگر سائنسی معاملات پر ہوئل کے اکثر متنازع موقف بھی اس کی وجۂ شہرت ہیں—اس کے متنازع بیانات نے اس کی شخصیت کا ہمیشہ منفی پہلو پیش کیا۔ مثال کے طور پر اس نے بغیر کسی ثبوت کے دعویٰ کیا کہ نیچرل ہسٹری میوزیم میں آرکیو ٹیرکس کے فوسل جعلی ہیں۔ عجائب گھر کے منتظمین کو وضاحت پیش کرتے کرتے بہت دن لگ گئے کہ ایسا نہیں ہے۔ اس کا یہ بھی خیال تھا کہ زمین پر حیات اور اکثر بیماریاں جیسا کہ انفلوئنزا اور ببونک طاعون بھی خلا سے آئے ہیں۔ ایک بار اس نے دعویٰ کیا کہ انسانی نتھنے نیچے کی طرف اس لیے ہیں کہ خلا سے آنے والے جراثیم سے بچاؤ ہو سکے۔
اسی نے ریڈیو پر بات کرتے ہوئے پہلی بار 1952ء میں بگ بینگ کی اصطلاح استعمال کی۔ اسی نے بتایا کہ طبعیات کا ہمارا علم ہرگز یہ بات نہیں بتا سکتا کہ کیسے تمام مادہ ایک جگہ جمع ہوا اور پھر ڈرامائی انداز میں پھیلنا شروع ہو گیا۔ اس کا خیال تھا کہ کائنات سٹیڈی سٹیٹ ہے یعنی ایسی کائنات جو مستقل طور پر پھیل رہی ہے اور پھیلتے ہوئے مزید مادہ پیدا کرتی جا رہی ہے۔ ہوئل نے ہی یہ بات بتائی کہ اگر ستارے اندر کی جانب پھٹیں تو بے انتہا حرارت پیدا ہوگی جو 10 کروڑ ڈگری سے بھی زیادہ ہوگی جس سے بھاری عناصر کی پیدائش کا عمل شروع ہوگا۔ ا س عمل کو نیوکلیو سنتھسیز کہتے ہیں۔ 1957 میں ہوئل نے دیگر سائنس دانوں کی مدد سے ثابت کیا کہ سپر نووا کے پھٹنے کے دوران میں کیسے بھاری عناصر پیدا ہوتے ہیں۔ اسی کام پر اس کے ایک ساتھی فاؤلر کو نوبل انعام ملا۔

حوالہ جات

بیرونی روابط 

 Fred Hoyle Website
 Obituary  by Sir Martin Rees in Physics Today
 Obituary by Bernard Lovell in دی گارڈین
 
 Fred Hoyle: An Online Exhibition
 An Interview with Fred Hoyle, 5 جولائی 1996
 
 

 

1915ء کی پیدائشیں
2001ء کی وفیات
انگریز لاادری
انگریز ماہرین فلکیات
انگریز ملحدین
بیسویں صدی کے برطانوی ناول نگار
رائل سوسائٹی کے رفقا
ریاستہائے متحدہ کی قومی اکادمی برائے سائنس کے ارکان
کلنگا انعام یافتہ گان
ماہرین کونیات
نائٹس بیچلر
انگریز مرد ناول نگار
بیسویں صدی کے ملحدین
برطانوی ملحدین
امریکی فلسفیانہ سوسائٹی کے ارکان
Short description is different from Wikidata
بیسویں صدی کے انگریز مرد مصنفین